 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ደቡብ ኮርያ ካልኣይ ዙርያ ለበዳ ኮሮናቫይረስ ኣስጊኡዋ 10 ጉንቦት 2020 ምንጪ ስእሊ, Getty Images ደቡብ ኮርያ ዝርገሐ ኮሮናቫይረስ ንምግታእ ክትትግብሮም ዝጸንሓት ብርክት ዝበሉ ስጉምቲታት ዕጽዋን እገዳታትን ምፍኳሳ ስዒቡ ኩነታት ናብ ንቡር ንምምላስ ፈቲና እንተኾነ ድሕሪ ምፍኳስ እቲ ኣዋጅ ዕጽዋ ቁጽሪ ሓደሽቲ በቲ ቫይረስ ዝተትሓዙ ሰባት እናወሰኸ ይርከብ ስለዝኾነ ድማ እታ ሃገር ካልኣይ ዙርያ እቲ ለበዳ ከይረትጥቃዕ ተሰጊ ኡ ኣሎ ብዚ ምኽንያት ድማ ብዙሓት እንዳ መስተን ምሸታዊ ተልሂትን ክዕጸው ኣዚዛ ኣላ ኣብዚ ወርሒ ዝለዓለ ዝበሃል ቁጽሪ በቲ ቫይተረስ ዝተለኸፉ ዘመዝገበት ኮይና 34 ሰባት ሎሚ መዓልቲ ብኮሮናቫይረስ ተታሒዞም ብሐፈሻ ብዝሒ ኣብታ ሃገር ብኮሮናቫይረስ ዝተትሓዙ ሰባት 10 874 በጺሑ ለበዳ ኮሮናቫይረስ ካብ ዝለዓል ጀሚሩ ተሪርን ፋጣንን ስጉምቲ ብምውሳድ ዝርገሐ እቲ ቫይረስ ተቖጸዓጺረን ካብ መንጎ ዝበሃላ ኣርባዕተ ንኡዳት ሃገራት ሃንቲ እያ ነዚ ስዒቡ እዩ ድማ ክትትግብሮ ዝጸንሐት ኣዋጅ ዕጽዋ ክተፍኩስ ጀሚራ ዝነበረት ካልኣይ ዙርያ ናይቲ ለበዳ ኣብ ሓደ ፍሉጥ ርእሰ ከተማ እታ ዓዲ ሳዎል ዝዘናጋዕ ዝነበረ ወዲ 29 ዓመት ዝተኣሳሰር እዩ ተባሂሉ ኣብቲ እቲ ውልቀሰብ ዝዝናነየሉ ዝነበረ እንዳ ተልሂት ክለብ ኣትዮም ነይሮም ዝተብሃሉ 1510 ኮርያውያን ተፈልዮም ክትትልን ምርመራን ክግበረሎምምንቅስቓስ ይግበር ኣሎ ተባሂሉ ነዚ እዩ ድማ ከንቲባ ሳዎል ናይቲ ሕማም ምልባዕ ንምቁጽጻር እንዳ መሰተን ምሸታዊ ተልሂትን መሎኢሶም ክዕጸው ዝኣዘዘዘ ሎሚ መዓልቲ ፕረዚደንት ደቡብ ኮርያ ሙን ጄ ኢን እዚ ክስተት ኣብ ከምዚ ዝተረጋገዐ ኩነታት ከይተረፈ እቲ ሕማም ክዛመት ከምዝኽእል ኣብነት እዩ ክብሉ ኣጠንቂቖም ነቲ ለበዳ ንምክልኻል እንገብሮ ጻዕሪ ጠጠው ክብል የብሉን እቲ ሕማም ሙሉእ ንሙሉእ ደው ክሳብ ዝብል ሙሉእ ጥንቃቐ ክንገብር ኣለና ኢሎም ብዛዕባ ኮሮናቫይረስ ክትፈልጥዎ ዝግባእ ሓበሬታታት ኮሮናቫይረስ ኣብ ቀረባ ግዜ መድሃኒት ይርከብዶ ይኸውን? 